cyanic-selkie/wikianc huggingface dataset:
Մրսածություն
Փոխանցում
Մրսածության հիմնական վիրուսները փոխանցվում են օդակաթիլային ճանապարհով (աէրոզոլների միջոցով), վարակված քթային արտադրության հետ ուղղակի կոնտակտի կամ ֆոմիտների (կոնտամինացված առարկաներ) միջոցով ։ Այս փոխանցման ուղիներից առաջնային կարևորություն ունեցողը դեռ չի որոշվել ։ Վիրուսները կարող են երկար ժամանակ գոյատևել շրջակա միջավայրում (ռինովիրուսները՝ 18 ժամ) և կարող են անցնել ձեռքերի վրա և այնուհետև փոխանցվել աչքերի կամ քթի լորձաթաղանթին, որտեղ տեղի է ունենում վարակը ։ Փոխանցումը ավելի հաճախ լինում է մանկապարտեզներում և դպրոցներում՝ մեծ թվով երեխաների խմբերում, ովքեր ունեն թույլ իմունային պաշտպանվածություն և վատ անձնական հիգիենա ։ Այնուհետև այս վարակները բերվում են տուն՝ ընտանիքի մյուս անդամներին դնելով վարակման բարձր ռիսկի տակ ։ Չկան ապացույցներ մարդատար օդանավերում վերաշրջանառող օդի միջոցով վարակման դեպքերի վերաբերյալ ։ Մարդիկ, ովքեր նստած են հիվանդին ամենամոտը, կրում են վարակի փոխանցման ավելի բարձր ռիսկ ։
Ռինովիրուսով հարուցված մրսածությունը ախտանիշերի սկզբից առաջին 3 օրերի ընթացքում ամենավարակիչն է շրջապատի համար, դրանից հետո վարակի փոխանցումը տեղի է ունենում ավելի հազվադեպ ։
Եղանակ
Ավանդական տեսության համաձայն մրսածություն կամ հարբուխ կարելի է «կպնել» երկարատև սառը եղանակային պայմաններում, օրինակ՝ անձրևի կամ ձյան տակ երկարատև մնալու դեպքում․ այստեղից էլ՝ հիվանդության անվանումը ։ Մրսածություն հարուցող որոշ վիրուսներ սեզոնային են՝ հանդիպում են սառը կամ խոնավ եղանակին ։ Սեզոնայնության պատճառը դեռ ամբողջությամբ չի հայտնաբերվել ։ Հավանական բացատրություններից են ջերաստիճանի ազդեցությամբ փոփոխությունները շնչառական համակարգում, անբավարար իմուն պատասխանը և ցածր խոնավությունը, որը բերում է վիրուսների փոխանցման հաճախականության բարձրացման՝ հավանաբար այն պատճառով, որ չոր օդը փոքրիկ վիրուսային կաթիլներին թույլ է տալիս տարածվել ավելի մեծ հեռավորության վրա և ավելի երկարատև մնալ օդում ։
Ակնառու սեզենայնությունը կարող է նաև կապված լինել սոցիալական գործոններով, օրինակ՝ մարդիկ, ովքեր ավելի ավելի շատ են ներսում մնում, վարակված մարդկանց շրջապատում են, և հատկապես՝ երեխաները դպրոցում ։ Որոշ հակասություններ կան մարմնի ցածր ջերմաստիճանի դերի վերաբերյալ՝ որպես մրսածության ռիսկի գործոն․ ապացուցողական տվյալների մեծ մասի համաձայն այն կարող է բերել վարակման հավանականության մեծացման ։
Այլ գործոններ
Ձեռքբերովի իմունիտետը,որը զարգանում է նախկինում մրսածության վիրուսների հետ շփման պարագայում, մեծ դեր է խաղում վիրուսների տարածման սահմանափակման վրա․ դրա մասին է խոսում երիտասարդների պոպուլյացիայում շնչառական վարակների ավելի մեծ տարածվածությունը ։ Թուլացած իմուն պատասխանը նույնպես հիվանդության ռիսկի գործոն է ։ Անբավարար քունը և վատ սնուցումը ասոցացվում են ռինովիրուսների հետ շփման դեպքում վարակի զարգացման ավելի բարձր ռիսկի հետ․ հավանաբար այն պատճառով,որ այս գործոնները ազդում են իմուն համակարգի ֆունկցիայի վրա ։ Կրծով կերակրումը նվազեցնում է սուր միջին օտիտի (ականջաբորբի) և ստորին շնչուղիների վարակների ռիսկը, և խորհուրդ է տրվում երեխայի մրսածության պարագայում չդադարեցնել կրծքով կերակրումը ։ Զարգացած երկրներում կրծքով կերակրումը ինքն իրենով հավանաբար չի բերում մրսածության հանդեպ պաշտպանվածության ։
Ախտաֆիզիոլոգիա
Մրսածության ախտանիշերը հավանաբար զարգանում են որպես վիրուսի հանդեպ իմուն պատասխանի դրսևորում ։ Իմուն պատասխանի մեխանիզմը վիրուս - սպեցիֆիկ է։ Օրինակ՝ ռինովիրուսը սովորաբար ձեռք է բերվում ուղղակի շփման դեպքում․ այն կապվում է անհայտ մեխանիզմով մարդու բջիջներին՝ ICAM-1 ընկալիչների և CDHR3 ընկալիչի միջոցով և խթանում է իմուն միջնորդանյութերի ձերբազատումը ։ Այս բորբոքային միջնորդանյութերը այնուհետև բերում են ախտանիշերի ի հայտ գալուն ։ Քթի խոռոչի էպիթելը սովորաբար այս դեպքում չի վնասվում ։ Ռեսպիրատոր սինցիտիալ վիրուսը (ՌՍՎ), մյուս կողմից, կարող է փոխանցվել և՛ ուղղակի կոնտակտի, և՛ օդակաթիլային ճանապարհով։ Այնուհետև այն բազմանում է քթի և ըմպանի լորձաթաղանթում՝ մինչև ստորին շնչուղիներ տարածվելը ։ ՌՍՎ-ն բերում է էպիթելի վնասման ։ Մարդու պարագրիպի վիրուսը սովորաբար առաջացնում է քթի, ըմպանի և բրոնխների բորբոքում ։ Ցածր տարիքի երեխաների մոտ այն կարող է ախտահարել շնչափողը՝ բերելով կրուպի ախտանիշերի զարգացման, նրանց շնչուղիների փոքր չափսերի պատճառով ։
Ախտորոշում
Վերին շնչուղիների վիրուսային վարակների տարաբաժանումը կատարվում է՝ կախված ախտանիշերի տեղակայումից․ մրսածությունը հիմնականում ախտահարում է քթի լորձաթաղանթը, զարգանում են ֆարինգիտ (ըմպանաբորբ) և բրոնխիտ (բրոնխաբորբ) ։ Այնուամենայնիվ, հնարավոր է ախտանիշերի նշանակալի վերածածկ և մի քանի անատոմիական շրջանների ներառում ախտահարման մեջ ։ Մրսածությունը հաճախ բնորոշվում է քթի լորձաթաղանթի բորբոքմամբ՝ ըմպանի և կոկորդի բորբոքման տարբեր աստիճաններով ։ Հաճախ կատարվում է ինքնաախտորոշում ։ Վիրուսային ագենտի իզոլացումը կատարվում է հազվադեպ, և վիրուսի տիպի որոշումը ըստ ախտանիշերի սովորաբար հնարավոր չէ ։
Կանխարգելում
Մրսածության վիրուսների տարածման կանխարգելման հիմնական արդյունավետ միջոցը ֆիզիկական մեթոդներն են, ինչպիսիք են ձեռքերը լվանալը և դեմքի դիմակների կրումը, բուժհիմնարկներում կիրառվում են համապատասխան համազգեստ և մեկանգամյա օգտագործման ձեռնոցներ ։ Մեկուսացումը կամ կարանտինը այս պարագայում չի կիրառվում, քանի որ հիվանդությունը շատ տարածված է և ախտանիշերը ոչ սպեցիֆիկ են։ Պատվաստումը համարվում է դժվար իրականանալի, քանի որ ներառված են մեծ թվով վիրուսներ և վերջիններս արագորեն մուտացվում են ։ Այսպիսով, արդյունավետ պատվաստանյութի ստեղծումը մեծապես անհնար է ։
Կանոնավոր կերպով ձեռքերը լվանալը նվազեցնում է մրսածության վիրուսների փոխանցումը՝ հատկապես երեխաների շրջանում ։ Արդյունավետ են արդյոք լրացուցիչ հակավիրուսային կամ հակաբակտերիալ միջոցները՝ ի հավելումն ձեռքերի լվացման, հայտնի չէ ։ Այնուամենայնիվ, չկա նաև բավարար ապացուցողականություն այն մասին, թե արդյոք արդյունավետ է ավելի մեծ սոցիալական դիստանցիան ։
Հիվանդության վարում
Մրսածության բուժումը հիմնականում ներառում է դեղամիջոցների և այլ բուժական միջոցների կիրառում՝ ախտանիշերի թեթևացման նպատակով ։ Լավ հանգիստը, բավարար քանակով հեղուկների ընդունումը և տաք աղաջրով ողողումը հանդիսանում են խելամիտ պահպանողական միջոցառումներ ։ Այնուամենայնիվ, ախտանիշային բուժման արդյունավետության մեծ մասը համարվում է պլացեբոյի էֆեկտ ։ Ոչ մի դեղամիջոց կամ բուսական միջոց վերջնականորեն չեն ցուցաբերել վարակի տևողության կարճացման արդյունք ։
Ախտանիշային բուժում
Ախտանիշերը թեթևացնող բուժումը ներառում է ցավազրկող և ջերմիջեցնող դեղամիջոցներ, ինչպիսիք են իբուպրոֆենը և ացետամինոֆենը (պարացետամոլ) Այնուամենայնիվ, պարզ չէ ացետամինոֆենի (պարացետամոլ) արդյունավետությունը ախտանիշերի թեթևացման գործում ։ Անհայտ է նաև առանց դեղատոմսի ձեռք բերվող դեղամիջոների արդյունավետությունը սուր հազի բուժման համար ։ Խորհուրդ չի տրվում հակահազային դեղամիջոցների կիրառումը երեխաների շրջանում, քանի որ չկան ապացուցողական տվյալներ դրանց արդյունավետության և հնարավոր վնասի վերաբերյալ ։ 2009 թվականին Կանադայում սահմանափակվեց առանց դեղատոմսի ձեռք բերվող և հակահարբուխային դեղամիջոցների կիրառումը 6 տարեկանից ցածր երեխաների շրջանում, վերջիններիս ռիսկերի և չապացուցված օգուտների պատճառով ։ Դեքստրոմեթորֆանի ոչ տեղին կիրառումը հանգեցրեց նրան, որ այն որոշ երկրներում հանվեց հանվեց վաճառքից ։ Ներքթային ճանապարհով կիրառվող կորտիկոստերոիդների արդյունավետությունը անհայտ է ։
Քթային դեկոնջեստանտների կարճաժամկետ կիրառումը մեծահասակների շրջանում ունի շատ ցածր օգտակարություն ։
Հակահիստամինային դեղամիջոցները կարող են բարելավել ախտանիշերը առաջին կամ երկրորդ օրերին, սակայն չունեն ավելի երկարատև օգտակարություն և ունեն կողմնակի ազդեցություններ, որոնցից է գլխապտույտը ։ Մյուս դեկոնջեստանտներից պսևդոէֆեդրինը արդյունավետ է մեծահասակների դեպքում ։ Իպրատրոպիումի քթային սփրեյը կարող է նվազեցնել քթահոսության ախտանիշերը, սակայն քիչ օգտակար է քթի լցվածության հարցում ։ Երեխաների շրջանում քթային դեկոնջեստանտների արդյունավետությունը և անվտանգությունը անհայտ է ։
Բավարար հետազոտություններ չկան ապացուցելու ավելի շատ հեղուկների ընդունման դեպքում ախտանիշերի բարելավումը կամ հիվանդության տևողության նվազումը, անբավարար են նաև տվյալները տաքացված և խոնավեցված օդի կիրառման արդյունավետության վերաբերյալ ։
Տենդի, տարածուն մկանացավի կամ հոգնածության պարագայում խորհուրդ է տրվում սահմանափակել ֆիզիկական ակտիվությունը ։ Եթե ախտանիշերը սահմանափակվում են քթահոսությամբ և քթի լցվածությամբ, փռշտոցով կամ մեղմ կոկորդի ցավով, ապա չափավոր ֆիզիկական ծանրաբեռնվածությունը անվտանգ է  ։
Հակաբիոտիկներ և հակավիրուսային միջոցներ
Հակաբիոտիկները չունեն ոչ մի ազդեցություն վիրուսային վարակների և մրսածության վիրուսների դեմ ։ Նրանց կողմակի ազդեցությունների պատճառով նրանք կարող են ունենալ բացասական ազդեցություն, սակայն դեռևս հաճախակիորեն նշանակվում են ։ Հակաբիոտիկների հաճախակի նշանակման պատճառներից են մարդկանց սպասումները, որ բժիշկը կնշանակի դրանք, բժշկի օգնելու ցանկությունը, և այնպիսի բարդությունների բացառումը, որոնք կարող են հսկվել հակաբիոտիկների միջոցով ։ Մրսածության դեմ չկան արդյունավետ հակավիրուսային միջոցներ, չնայած որոշ նախնական հետազոտություններով ցույց է տրվել որոշակի արդյունավետություն ։
Այլընտրանքային բժշկություն
Չնայած մրսածության բուժման բազմաթիվ այլընտրանքային եղանակների առկայությանը, նրանց մեծ մասի կիրառության վերաբերյալ չկան գիտական ապացուցողական տվյալներ ։ 2014 թվականի դրությամբ չկան բավարար ապացույցներ, որոնք կխոսեն մեղրի արդյունավետության վերաբերյալ ։ Իսկ 2015 թվականի դրությամբ կան ոչ վերջնական եզրակացություններ հօգուտ քթային լվացումների ։
Ցինկի հավելումները կարող են նվազեցնել ախտանիշերի տևողությունն ու ծանրությունը, եթե կիրառվում են ախտանիշերի սկզբից 24 ժամվա ընթացքում  ։ Որոշ տեղային կիրառման ցինկի պատրաստուկներ բերել են հոտառության կորստի ։ 2017 թվականին փորձագետների հանձնախմբի կարծիքով չկան բավարար ապացույցներ ցինկի կիրառումը խորհուրդ տալու համար ։
Կանխատեսում
Մրսածությունը սովորաբար ունի թեթև և ինքնասահմանափակվող ընթացք, ախտանիշերի մեծ մասը բարելավվում են սովորաբար մեկ շաբաթվա ընթացքում ։ Դեպքերի կեսում լավացում տեղի է ունենում 10 օր անց ։ Ծանր բարդություններ կարող են զարգանալ շատ տարեց հասակի և մանկահասակների, ինչպես նաև իմունային անբավարարությամբ մարդկանց մոտ ։ Երկրորդային բակտերիալ վարակների՝ սինուսիտի (հարքթային ծոցերի բորբոքում), ֆարինգիտի (ըմպանաբորբ) կամ ականջաբորբի զարգացումը նույնպես հնարավոր է ։ Սինուսիտ զարգանում է դեպքերի 8 %-ում, իսկ ականջի վարակները՝ 30 %-ում ։
Համաճարակաբանություն
Մրսածությունը մարդու ամենահաճախակի հանդիպող հիվանդությունն է և ախտահարում է երկրագնդի ցանկացած կետում ապրող մարդկանց ։ Միջին վիճակագրական տվյալներով չափահասները հիվանդանում են տարեկան 2-3 անգամ, իսկ երեխաները՝ 6-10 անգամ (դպրոցակահասակները՝ տարեկան մինչև 12 անգամ) ։ Տարեց հասակում ախտանշային վարակների քանակն ավելանում է՝ իմուն համակարգի անբավարար ֆունկցիայի պատճառով ։
Բնիկ ամերիկացիները և ինուիտները, ի տարբերություն եվրոպացիների, ավելի հակված են հիվանդանալու մրսածությամբ և վերջինիս բարդությունների ի հայտ գալուն, ինչպիսին է միջին օտիտը (ականջաբորբ) ։ Դա հնարավոր է բացատրել այնպիսի խնդիրների առկայությմաբ, ինչպիսիք են աղքատությունը և գերբնակեցումը, այլ ոչ թէ էթնիկ գործոններով ։
Պատմություն
Չնայած նրան, որ մրսածության հարուցիչը հայտնաբերվել ՝ 1950-ական թվականներին, այս հիվանդությունը ուղեկցել է մարդությանը իր ողջ պատմության ընթացքում ։ Ամենահին բժշկական տեքստում, գրված մ․թ․ա․ 16-րդ դարից առաջ՝ եգիպտական Էբերսի պապիրուսի մեջ, նկարագրված են դրա ախտանիշերը և բուժումը ։ «Մրսածություն» անունը կիրառության է դրվել 16-րդ դարում, դրա ախտանիշերի և սառը եղանակին մնալու միջև նմանությունների պատճառով ։
1946 թվականին Միացյալ Թագավորությունում Բժշկական հետազոտությունների խորհրդի կողմից հիմնվեց Մրսածության միավորումը, որտեղ և 1956 թվականին հայտնաբերվեց ռինովիրուսը ։ 1970-ականներին այդ միավորումը ցույց տվեց ռինովիրուսային վարակի ինկուբացիոն շրջանում ինտերֆերոնի պաշտպանական հատկությունը՝ ընդդեմ հիվանդությանը, սակայն ոչ մի գործնական բուժում չներդրվեց։ Միավորումը փակվեց 1989 թվականին, ռինովիրուսային վարակի պարագայում ցինկի գլյուկոնատի հաբերի կանխարգելիչ և բուժիչ ազդեցության վերաբերյալ հետազոտության ավարտից 2 տարի անց․ դա այդ միավորման պատմության մեջ միակ արդյունավետ դեղամիջոցն էր ։
Հասարակություն և մշակույթ
Աշխարհի մեծ մասում մրսածության՝ տնտեսության վրա ազդեցությունը դեռ լավ ուսումնասիրված չէ։ ԱՄՆ-ում մրսածությունը բերում է տարեկան 75-100 միլիոն բժշկական այցերի, որոնց արժեքը գնահատվում է 7․7 միլիարդ դոլար։ Ամերիկացիները ծախսում են 2․9 միլիարդ դոլար՝ առանց դեղատոմսի ձեռք բերվող դեղամիջոցների համար և 400 միլիոն դոլար՝ դեղատոմսով դեղերի համար ։ Բժշկին այցելած մարդկանց 1/3-ից ավելին ստացել է հակաբիոտիկի դեղատոմս, որն ունի իր հետևանքները հակաբիոտիկակայուն մանրէների առաջացման մեջ ։ Մրսածության պատճառով դպրոցից բացակայությունները հաշվվել են տարեկան 22-189 միլիոն։ Որպես արդյունք՝ 126 միլիոն ծնող չի գնացել աշխատանքի՝ երեխաներին տանը խնամելու համար։ Եթե դրան ավելացվեն նաև այն 150 միլիոն մարդիկ, ովքեր մրսածության պատճառով բացակայել են աշխատանքից, ապա մրսածության ընդհանուր տնտեսական ազդեցությունը հաշվարկվում է տարեկան 20 միլիարդ դոլար ։ Այն կազմում է աշխատանքային ժամերի ընդհանուր կորստի 40 %-ը Միացյալ Նահանգներում ։
Հետազոտական ուղղություններ
Մարդու ռինովիրուսների բոլոր հայտնի շտամերի գենոմները հաջորդակարգվել են ։
Ծանոթագրություններ
Կատեգորիա:Բորբոքումներ
Ձեռնարկության կանոնադրություն
Եզրափակիչ բաժնում սահմանվում են ղեկավար աշխատողների իրավունքներև ու պարտականությունները։
Կատեգորիա:Ձեռնարկություններ
Կառլոս Կոլոն Կրտսեր
Կառլոս Էդվին (Կառլի) Կոլոն Կրտսեր (Carlos Edwin "Carly" Colón Jr., ), առավել հայտնի Կառլիտո (Carlito) ռինգային անվամբ, պուերտոռիկացի պրոֆեսիոնալ ըմբշամարտիկ (ռեստլեր)։ Նախկին ըմբիշ, պրոմոտեր և WWE փառքի սրահի անդամ Կառլոս Կոլոն ավագի որդին։
Մասնագիտական նորամուտը կատարել է հոր ղեկավարած «World Wrestling Council» (WWC) պուերտոռիկյան առաջնությունում, որտեղ ելույթներ ունենալիս 15 անգամ հռչակվել է WWC ունիվերսալ ծանրքաշային և 1 անգամ WWC Պուերտո Ռիկոյի ծանրքաշային չեմպիոն։
2003 թվականին մարզական պայմանագիր է կնքել «World Wrestling Entertainment» (WWE) կազմակերպության հետ, Ohio Valley Wrestling (OVW) կրտսեր առաջնությունում տասնվեց ամիս անցկացնելուց հետո 2004 թվականին դուրս գալով հիմնական կազմ։ «WWE»-ում հանդես գալու տարիներին 1-ական անգամ նվաճել է WWE միջմայրցամաքային և WWE Միացյալ Նահանգների չեմպիոնական տիտղոսները։ Պեդրո Մորալեսից հետո համարվում է պատմության մեջ երկրորդ պուերտոռիկացի միջմայրցամաքային տիտղոսակիրը։ «Ռելսմանիա 25»-ի շրջանակներում կրտսեր եղբոր՝ Էդդի Կոլոնի հետ կարողացել է միավորել WWE թիմային և Աշխարհի թիմային տիտղոսները։ 2010 թվականին հեռացվել է «WWE»-ից, այն բանից հետո, երբ հրաժարվել էր առողջական զննման անցնել ։
Պորտիկո դի Կազերտա
Պորտիկո դի Կազերտա (Portico di Caserta), քաղաք Իտալիայի Կամպանիա մարզի Կազերտա գավառում։
Զբաղեցնում է 1,82 կմ² տարածք։ 2015 թվականի դեկտեմբերի 31-ի տվյալներով բնակչության թվաքանակը եղել է 7.802 : Բնակչության խտությունը կազմում է 4037 մարդ/կմ²։ Փոստային ինդեքս՝ 81050, հեռախոսային կոդ՝ 0823։
Բնակավայրի հովանավոր սուրբն է համարվում Պետրոս առաքյալը։ Տոնը նշվում է հունիսի 29-ին։
Արտաքին հղումներ
Կատեգորիա:Իտալիայի բնակավայրեր
Ելենա Սատինե
Ելենա Սատինե (Elena Satine, ელენა სატინი, ), ամերիկացի դերասանուհի, հայտնի է Starz հեռուստաալիքի «Կախարդական քաղաք» սերիալում և ABC հեռուսատընկերության «Վրիժառություն» օպերայում խաղացած դերերով։
Կյանք և կարիերա
Սատինեն ծնվել է Թբիլիսիում։ Հետագայում նա տեղափոխվել է ապրելու Սոչիում։ Նա իր մասնագիտական կարիերան սկսել է 6 տարեկան հասակում՝ մասնակցելով «Առավոտյան աստղ» մանկական հեռուստահաղորդմանը։ 9 տարեկանում նա արդեն միջազգային մրցանակի դափնեկիր էր, եղել է «Կինոտավր» կինոփառատոնի ամենաերիտասարդ մասնակիցը։ 1998 թվականին՝ Նյու Յորք կատարած մի քանի ուղևորություններից հետո, Սատինեն մասնակցել է մասնագիտական ​​արվեստի դպրոցների բաց մրցույթին և այնտեղ ընդունվել սովորելու։ 16 տարեկանում՝ դպրոցը գերազանցությամբ ավարտելուց հետո, Սատինեն ուսումը շարունակել է Մոսկվայի գեղարվեստական ակադեմիական թատրոնում, ինչպես նաև միջազգային կրթաթոշակ է ստացել Լոնդոնի դրամատիկական արվեստի թագավորական ակադեմիայից ։
2013 թվականի դեկտեմբերի 31-ին Սատինեն ամուսնացել է «The All-American Rejects» խմբի երգիչ և բասիստ Թայսոն Ռիթերի հետ, որի հետ հանդիպում էր մեկ տարի ։
2015 թվականին նկարահանվել է Քրիս Քորնելի «Nearly Forgot My Broken Heart» տեսահոլովակում։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Վրացի երգչուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Էռա Իստրեֆի
2015 թվականին նա հաջողություն ունեցավ իր «Njo si ti» երգի թողարկումից հետո, որը մեկ շաբաթում Յություբում գրանցեց մեկ միլիոնից ավել դիտում ։
2016 թվականին թողարկված նրա «BonBon» երգի տեսահոլովակը գրանցեց 250 միլիոնից ավել դիտում ՅուԹյուբում ։ Նույն թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ ։
Կյանքը և կարիերան
Էռա Իստրեֆին ծնվել է 1994 թվականի հուլիսի 4-ին՝ Պրիշտինայում, նրա մայրը՝ Սուզանա Տաշիրսյիլաջը ավելի հայտնի է, որպես 80-ականների և 90-ականների հայտնի փոփ երգչուհի, իսկ նրա հայրը՝ Նեզիր Իստրեֆին մասնագիտությամբ լրագրող էր ։ 2004 թվականին նրա հոր մահից հետո մայրը թողեց երաժշտությունը, իսկ նրա քույրը՝ Նոռ Իստրեֆին դարձավ Ալբանիայի ամենահայտնի երգչուհիներից մեկը։ Իստրեֆին իր հեռուստատեսային առաջնաելույթը ունեցել է 2013 թվականին՝ «Mani për money» երգով։ Երգն արժանացել է շատ դրական կարծիքների և դարձավ հիթ։ Այդ երգի թողարկումից մի քանի ամիս հետո թողարկվեց «A Po Don?» երգը ։
2014 թվականի դեկտեմբերին նա թողարկեց «13» երգը ։ Տեսահոլովակը գրանցեց 200,000 դիտում 24 ժամվա ընթացքում ։ Երգը դրական արձագանք ստացավ V ամսագրի կողմից ։ 2015 թվականի դեկտեմբերին նա թողարկեց «BonBon» երգը իր տեսահոլովակով, որը նկարահանվել էր Կոսովայում ։ Մեկ ամիս անց երգը հայտնվեց Ֆեյսբուք և Ինստագրամ սոցիալական ցանցերում և Իստրեֆին ձեռք բերեց համաշխարհային հայտնիություն ։ 2016 թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ ։
Անձնական կյանք
Իստրեֆին ունի երկու ավագ քույր՝ Նոռա Իստրեֆին, ով Կոսովայի հայտնի փոփ երգչուհիներից է և ստիլիստ Նիտա Իստրեֆին։ Նա ունի կրտսեր եղբայր՝ Բլեդին։ Նա Բոբ Մարլի մեծ երկրապգու է և նրանից ոգեշնչվելով է գրում իր երգերը։ Նա շատ հաճախ է օգտագործում նրա անունը և արտահայտությունները։ Նա ապրում է Պրիշտինայում։ Նա նաև սատարում է ԼԳԲՏ իրավունքներին ։
Ծանոթագրություններ
Կատեգորիա:Ալբանացի երգչուհիներ Կատեգորիա:Ալբանացի երաժիշտներ Կատեգորիա:21-րդ դարի երգչուհիներ Կատեգորիա:RCA Records-ի արտիստներ
Վահան Բալյան
Վահան Մկրտչի Բալյան (1898, Թիֆլիս - 1945), կուսակցական, ռազմական գործիչ։
Կենսագրություն
Ծնվել է Թիֆլիսում։ Հայրը Թիֆլիսի երկաթուղային արհեստանոցների ճանաչված վարպետ էր։
Վահան Բալյանը կրթությունն ստացել է Թիֆլիսի Ներսիսյան դպրոցում, որն ավարտել է 1916 թվականին։ 1914 թվականին Բաքվում եղած ժամանակ, Մելիք Մելիքյանի երաշխավորությամբ ընդունվում է Բալախանիե բոլշևիկյան բջիջի մեջ, իսկ Թիֆլիսում 1915 թվականին նա դառնում է կուսակցության անդամ։
Որոշ ժամանակ աշխատելով «Պայքար» թերթում, 1917 թվականին կանչվում է զինվորական ծառայության հրետանային դիվիզիոնում, որտեղ և ընտրվում է նրա կուսակցական կոմիտեի անդամ։ Նույն տարվա վերջին, ավարտելով հրետանային դպրոցը, ստանում է սպայի աստիճան և աշխատանքի անցնում հայկական կորպուսում։ 1918 թվականին սկզբին Բալյանին իր մարտկոցով տեղափոխում են Երևան։
1919-1920 թթ, ընդհատակյա աշխատանքի համար Թիֆլիսից Երևան են գալիս Հ. Կոստանյանը, Ասքանազ Մռավյանը, Սարգիս Կասյանը, Սերգո Մարտիկյանը, Ստեփան Ալավերդյանը, Դրաստամատ Տեր-Սիմոնյանը և ուրիշներ, որոնց հետ Բալյանը սերտ կապ է հաստատում և օժանդակում կոմկուսի աշխատանքներին՝ հատկապես ռազմական հարցերի գծով։ Նա ակտիվ մասնակցություն է ունենում Հայաստանում խորհրդային կարգերի հաստատմանը, իսկ խորհրդային իշխանության հաստատումից հետո Բալյանը նշանակվում է սկզբում հրետանու, ապա գլխավոր շտաբի զինկոմ։ Քաղաքացիական կռիվներին ակտիվորեն մասնակցում է Ղամարլուի ռազմաճակատում, որպես «Ազատամարտ» զրահագնացքի հրետանու հրահանգիչ և գնացքի առջևի հարթակի պետ։
1921 թվականի աշնանից մինչև 1923 թվականը Բալյանը Հայաստանի ռազմածովային ժողկոմն էր, որից հետո փոխադրվում է Դոնի Ռոստով՝ կուսակցական աշխատանքի։ Երբ 1924 թվականին Անաստաս Միկոյանին տեղափոխում են Մոսկվա, Բալյանը նրան փոխարինում է որպես Դոնի Ռոստովի պարտիական կոմիտեի քարտուղար և այդ աշխատանքը կատարում մինչև 1929 թվականը։ Ապա Բալյանը նշանակվում է Մոսկվա-Միջին Ասիա երկաթուղու քաղբաժնի պետ։
Հետագայում աշխատել է ԽՄԿԿ Կենտկոմում որպես կազմբաժնի վարիչի տեղակալ ։
Ծանոթագրություններ
Կատեգորիա:Թիֆլիսի Ներսիսյան դպրոցի շրջանավարտներ Կատեգորիա:Հայ կուսակցական գործիչներ Կատեգորիա:Հայ ռազմական գործիչներ
Արարանգուայի գավառ
Արարանգուայի  (Microrregião de Araranguá), գավառ Բրազիլիայում, մտնում է Սանտա Կատարինա նահանգի մեջ։ Մտնում է Սանտա Կատարինաի մեջ։ Բնակչությունը կազմում է 175 779 մարդ 2005 թվականի տվյալով։ Զբաղեցված տարածքը 2962,214 կմ²։ Բնակչության խտությունը 59,3  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Ամերիկյան Սամոայի դրոշ
Ամերիկյան Սամոայի դրոշը բացկացած է կարմիր եզրագծով սպիտակ եռանկյունուց, որը ուղղված է դեպի արևելք, եռանկյան կենտրոնում գտնվում է սպիտակագլուխ ծովարծիվ ։ Իսկ վերևի և ներքևի եռանկյունները ներկված են մուգ կապույտով։ Ընդունվել է 1960 թվականի ապրիլի 27-ին, փոխարինելով Ամերիկայի Միացյալ Նահանգների դրոշին։ ԱՄՆ-ի դրոշը անդրծովյան տարածքի պաշտոնական դրոշն է եղել մինչ այդ թվականը։ Դրոշի գույները վերցված են ԱՄՆ-ի դրոշից։ Գույները և սիմվոլները ունեն մշակութային, քաղաքական և շրջանային իմաստներ։ Կապույտը, կարմիրը և սպիտակը արտահայտում են ԱՄՆ-ի և Սամոայի միասնությունը։ Ծովարծիվը արտահայտում է ԱՄՆ-ի տիրույթ լինելը, չնայած այն փաստին, որ այդ կենդանիները Սամոայում չեն ապրում ։ Արծվի ոտքերին առկա է Սամոայի ավանդական զենքերը ։
Ծանոթագրություններ
Կատեգորիա:Ամերիկյան Սամոայի պետական խորհրդանիշեր Կատեգորիա:Ազգային դրոշներ Կատեգորիա:1960 դրոշներ
Բեբեք (մզկիթ)
Բեբեքի մզկիթ (Cihangir Camii), հայտնի է նաև որպես Հյումայուն ու Աբադ մզկիթ (Hümayûn-u Âbad Camii), գործող մզկիթ, որը գտնվում է Ստամբուլի եվրոպական հատվածում՝ Բեբեք թաղամասում։
Պատմություն
Սկզբնական շրջանում մզկիթը կառուցվել է Նևշեհիրլի Իբրահիմ փաշայի հրամանով՝ ի պատիվ Ահմեդ III սուլթանի 1725- 1726 թվականներին։ Մզկիթը կցված էր մերձափնյա Հյումայունաբադ պալատին, որը քանդվել է Աբդուլ Մեջիդ սուլթանի հրամանով 1846 թվականին։ Մզկիթը շարունակել է կանգուն մնալ մերձափնյա հատվածում։
Նախկին մզկիթի վայրում նոր մզկիթ կառուցվել է 1913 թվականին՝ Մուստաֆա Հայրը էֆենդիի հովանավորչությամբ։ Մզկիթի ճարտարապետը դարձել է Միմար Քեմալլեդդինը ։ Մզկիթը կառուցվել է ավազաքարից և զարդարված է ավանդական նախշերով՝ կարմիր և կապույտ երանգներով ։ Մզկիթի անկյուններում կան կիսագմբեթներ։ Աղոթասենյակը գտնվում է գմբեթի տակ և կապված է եռակամար պատկերասրահի հետ։ Մուտքը դեպի պատկերասրահ վերանորոգվել է 1991 թվականին ։ Միհրաբը գտնվում է պատանցքի մեջ։ Դրանից ձախ գտնվում է փայտե մինբարը։ Մզկիթի զարդարման աշխատանքներին մասնակցել են Իսմայիլ Հաքքի բեյը և Մաջիդ բեյը ։
Արտաքին հղումներ
Կատեգորիա:Ստամբուլի մզկիթներ Կատեգորիա:Բոսֆոր Կատեգորիա:Բեշիքթաշ Կատեգորիա:Համաշխարհային ժառանգություն Թուրքիայում Կատեգորիա:Ստամբուլի օսմանյան մզկիթներ Կատեգորիա:Ստամբուլի շենքեր և կառույցներ
Բյուզան
Բնակչություն
Համայնքի բնակչությունը 2008 թվականին կազմում էր 21 մարդ։
Տնտեսություն
2007 թվականի տվյալներով 14 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 4-ը անգործունակ (ակտիվության ցուցանիշը 71,4 %, 1999 թվականին եղել է՝ 62,5 %)։ 10 աշխատունակ բնակիչներից 6-ը աշխատում էին (3 տղամարդ և 3 կին), անաշխատանք էին 4-ը (2 տղամարդ և 2 կին)։ 4 անգործունակ մարդկանցից 1-ը աշակերտներ կամ ուսանողներ են, 3-ը թոշակառու, 0-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սուլթանական հավ
Տարածված է Պաղեստինում, Սիրիայում, Միջագետքում, Իրանում, Ադրբեջանում, Թուրքմենիայում և Վոլգայի դելտայում։ Թևերի բացվածքը հասնում է 81-89 սմ։ Քաշը 780-950 գրամ է։ Հայաստանում հայտնաբերվել է 60-ական թվականներից հետո, որպես պատահական հանդիպող տեսակ։ Հայաստան են թափանցել Ադրբեջանից։ Բույնը պատրաստում են եղեգի ցողուններից և տերևներից, եղեգնուտի խիտ մացառներում։ Ձվադրում է ապրիլից մինչև հունիս ամիսը։ Դնում է 4-7 մանր շագանակագույն պուտերով ձու։ Ձայնը նման է մերթընդմերթ կրկնվող տնքոցի։ Սնվում են ջրային բույսերով, արմատներով շիվերով։ Գրանցված է Ադրբեջանական Կարմիր գրքում և Հայաստանի Հանրապետությունում։
Տարածվածություն
Ենթատեսակը տարածված է Հարավային Եվրոպայից և Հյուսիսային Աֆրիկայից մինչև Առաջավոր և Հարավային Ասիա, Սիբիր։ Հայաստանում հանդիպում է Սևանա լճի հարավարևմտյան ափի երկայնքով, Արփի լճում, Արաքսի հովտում՝ Արարատի շրջանում և հանրապետության ծայր հարավում՝ Մեղրու շրջանում ։
Էկոլոգիա
Բնակվում է եղեգնուտի խիտ մացառուտներում՝ բնական ջրամբարների, ինչպես նաև ձկնաբուծական տնտեսությունների ծանծաղուտային ափերի երկայնքով։ Ապրելավայրերի տարածքի կրճատումը կապված է բնակչության համար հանգստի գոտիներ, լողափեր, ձկնաբուծական տնտեսություններ ստեղծելու և գյուղատնտեսական կարիքների համար այդ տարածքների յուրացման հետ։ Տարեկան ձվադրում է 1-2 անգամ։ Հայտնի են նաև կրկնակի ձվադրման երևույթներ ։
Պահպանություն
Քիչ ուսումնասիրված տեսակ է, որը ԲՊՄՄ Կարմիր ցուցակում ընդգրկված է տվյալների անբավարարություն կատեգորիայով։
Թվաքանակի արդի վիճակը գնահատելու համար տվյալները բավարար չեն։ 2008 թվականի տվյալներով Կենդանաբանական այգիների և ակվարիումների Եվրասիական տարածաշրջանային ասոցիացիայի կենդանաբանական այգիներում պահվում է 73 առանձնյակ։
Սուլթանական հավի թվաքանակի վրա բացասականորեն ազդում է ձկնաբուծական լճակների շահագործման ընթացքում անհանգստացնելու գործոնը, մասնավորապես՝ ջրի մակարդակի հաճախակի տատանումները։ Հնարավոր է նաև ջրլող թռչունների պաշտոնական որսի ժամանակահատվածում ապօրինի որսը ։
Գրականություն
Կատեգորիա:Թռչուններ Կատեգորիա:Ջրահովիկներ Կատեգորիա:Եվրասիայի թռչուններ Կատեգորիա:ՀՀ Կարմիր գրքում գրանցված կենդանիներ Կատեգորիա:Քորդավորներ Կատեգորիա:Ողնաշարավորներ Կատեգորիա:Աֆրիկայի թռչուններ
Արրու (համայնք)
Արրու (Arrout), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Կաստիյոն ան Կուզրան կանտոնի կազմի մեջ։
Համայնքի INSEE կոդ՝ 09004։
Բնակչություն
Համայնքի բնակչությունը 2008 թվականին կազմում էր 69 մարդ։
Տնտեսություն
2007 թվականի տվյալներով 45 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 13-ը անգործունակ (ակտիվության ցուցանիշը 71,1 %, 1999 թվականին եղել է՝ 63,2 %)։ 32 աշխատունակ բնակիչներից 28-ը աշխատում էին (15 տղամարդ և 13 կին), անաշխատանք էին 4-ը (տղամարդ)։ 13 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արծվի փետուր
«Արծվի փետուր» («Орлиное перо»), խորհրդային նկարված կարճամետրաժ մուլտֆիլմ՝ ստեղծված «Սոյուզմուլտֆիլմ» կինոստուդիայում 1946 թվականին։
Ստեղծում
Նկարիչ-մուլտիկլիկատորները եղել են հետպատերազմյան առաջին դասընթացների շրջանավարտները։ Նրանց թվում էր Վլադիմիր Պուզանովը, որն էլ նախաձեռնել է մուլտֆիլմի ստեղծումը շրջանավարտների ձեռքով որպես երախտագիտության նշան կինոստուդիային իր ցուցաբերած հոգատարության համար։ Այս մուլտֆիլմում Պուզանովն ստեղծել է իր առաջին արտադրական տեսարանը՝ արջի անցումը անտառով ։
Սյուժե
Չար արջը միշտ նեղացնում նապաստակին, իսկ վերջինս շատ է վախենում նրանից և չի համարձակվում պաշտպանել իրեն։ Եվ հավանաբար այդպես երկար կշարունակվեր, եթե չպատահեր մի դեպք։ Մի անգամ նապաստակը տեսնում է, թե ինչպես է արծվի վրա հարձակվում ագռավների երամը։ Թեև հզոր արծիվը հաղթում է պայքարում, սակայն կորցնում է երեք փետուր։ Դրանք վերցնում է նապաստակը, ամրացնում իր գլխին և միանգամից փոխվում։ Գետակում նա տեսնում է իր արտացոլանքը փետուրներով, որով նման էր հզոր արծվի։ Նապաստակը գնում է արջի որջի մոտ և ծեծում նրան։ Արջը հազիվ է կարողանում փախչել։ Դրանից հետո նապաստակն այլևս պետք չէին փետուրները։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1946 մուլտֆիլմեր Կատեգորիա:Մուլտֆիլմեր նապաստակների մասին
Մարիամ Աստվածածին այգի
Մարիամ Աստվածածին այգին մի փոքր սրբատեղի է, այգի, որտեղ կանգնեցված է Տիրամոր արձանը ։ Բավական տարածված են Մայր Աստծո անունը կրող այգիները հատկապես կաթոլիկերի և անգլիացիների շրջանում, որտեղ տարածված է քրիստոնեական դավանանքը։
Պատմություն
Վանքերի և մենաստանների շրջակայքում այգիներ կառուցելը սկսվել է միջնադարյան Եվրոպայում։ Միջին դարերում, մարդիկ ծաղիկներ և դեղաբույսեր էին աճեցնում Տիրամոր արձանների շուրջ ։ Առաջին անգամ, 7-րդ դարում իռլանդացի մի բարերար Ֆրանսիայում կառուցում է մի հյուրատուն աղքատների և հիվանդների համար, որի շրջակայքում ստեղծում մի գեղեցիկ այգի, իսկ այգու ներսում կանգնեցնում Սուրբ Տիրամոր արձանը։ Արձանի շրջակայքում աճած ծաղիկն անվանեցին Սուրբ Մարիամ, որը հայտնի է նաև նարգիզ, վաղենակ կամ կալենդուլա անվամբ։ 1373 թվականին անգլիացիները այդ ծաղկից մի բաղադրատոմս ստեղծեցին, որը կանխում էր ժանտախտը ։
Նկարագրություն
Սուրբ Աստվածածին այգին կարող է լինել մի փոքրիկ հողամաս, որտեղ կարող է նաև ոչինչ չլինել։ Այն կարող է լինել դպրոցի, տան, տաճարի, վանքի կամ այլ հաստատություն շրջակայքում ։ Երբեմն Տիրամոր արձանը կարող է փոքրիկ Քրիստոսին գրկած ձևով լինի, որն էլ տեղադրվում է այգու կենտրոնում։ Այգում տնկելու համար ընտրում են այնպիսի ծառեր և աճեցնում ծաղիկներ, որոնք ըստ առասպելի եղել են դրախտում։ Ընտրյալ բույսերի և ծառերի շարքն են համալրում դափնու ծառը, ելակը, շուշանը, մանուշակը, իրիսը, վարդը, քաջվարդը, որոնք բոլորն էլ խորհրդանշանական և նշանակալից պատմություն ունեն Մարիամ Աստվածածնի հետ, ինչպես նշվում է Աստվաշծաշնչում կամ այլ քրիստոնեական պատմություններում։ Այգիները կարող են ունենալ նստարաններ և լուսավորված լինեն լույսերով կամ կերոններով։ Այստեղ հավատացիալները գալիս են հանգստանալու, աղոթելու, քանի որ այն շատ հանգիստ վայր  և հոգեհարազատ միջավայր է ։
Ճերիտեի Շարքիե
«Ճերիտեի Շարքիե» («Օրագիր արևելյան»), հայատառ թուրքերեն օրաթերթ։ Լույս է տեսել 1885-1913-ին, Կ․ Պոլսում։ Արտոնատեր-խմբագիր Տ․ Ճիվելեկյան, խմբագիր՝ Հ․ Վարժապետյան (1907-ից)։ Հրատարակվելով հիմնականում թուրքախոս հայերի համար՝ թերթը 1890-ական թվականներից ավելի լայն տեղ է հատկացրել հայերեն նյութերին (ինքնուրույն և թարգմանական գեղարվեստական ստեղծագործություններ, բանավիճային հոդվածներ և այլն)։ Տպագրել է զրույցներ, թարգմանական և ինքնուրույն վեպեր, լուսաբանել արևմտահայ հասարակական-մշակութային կյանքը, ներկայացրել հոդվածներ հայ գրականության, թատրոնի և նրա գործիչների (Պ․ Ադամյան և ուրիշներ) մասին։ Հաջորդել է 1877-1884-ին հրատարակված «Թերճըմանը էֆքյար» («Թարգման մտածման», խմբագիրներ՝ Տ․ Ճիվելեկյան, Ա․ Սագայան) թերթին։
Կատեգորիա:Թուրքիայի հայկական օրաթերթեր Կատեգորիա:Հայկական տնտեսական պարբերականներ Կատեգորիա:Պարբերականներ այբբենական կարգով
Dead Island
Dead Island, 2011 թվականին թողարկված բաց աշխարհ կազմության մակարդակով survival horror ժանրի համակարգչային խաղ։ Լեհական Techland ընկերության կողմից մշակված և գերմանական Deep Silver ստուդիայի կողմից թողարված համակարգչային խաղ Microsoft Windows-ի, Linux-ի, OS X-ի, PlayStation 3-ի և Xbox 360-ի համար։ Աշխատում է Chrome Engine 5 շարժիչով։
Խաղի մասին սկզբնապես հայտարարվել է E3 2006-ի ժամանակ, սակայն թողարկումը հետաձգվել է մինչև 2011 թվական։ Խաղը թողարկվել է 2011 թվականի սեպտեմբերին, իսկ Ճապոնիայում՝ նույն թվականի հոկտեմբերին։ Հիմնականում ստացել է լավ արձագանքներ, սակայն խաղը քննադատվել է տեխնիկական դժվարությունների և խափանումների համար։
Ծանոթագրություններ
Կատեգորիա:Xbox 360 խաղեր Կատեգորիա:Windows տեսախաղեր Կատեգորիա:Xbox One տեսախաղեր
Տաֆունա
Տաֆունա, մեծ գյուղ է Տուտուիլա կղզու արևելյան ափին, Ամերիկյան Սամոայում։ Տեղակայված է Պագո Պագո միջազգային օդանավակայանից 1 մղոն դեպի հյուսիս, նույնքան էլ Նու՛ուուլի գյուղից։ Տաֆունան ամենամեծ բնակավայրն է Ամերիկյան Սամոայում՝ 9,756 մարդկանցով (2012 թ․)։ Տարածքը կազմում է 6․54 կմ², խտությունը 1500 մարդ 1 կմ-ի վրա։ Սուրբ ընտանիքի մայր տաճարը գտնվում է հենց այս գյուղում։ Մայր տաճարը եպիսկոպոսական նստավայրն է կաթոլիկ ուղղության ։
Ծանոթագրություններ
Կատեգորիա:Ամերիկյան Սամոայի բնակավայրեր
Հակոբ Տատրյան բեյ
Հակոբ Տատրյան բեյ (, Կադը), հայ բժիշկ, վիրաբույժ, մանկաբարձ և ներքին հիվանդությունների մասնագետ։
Կենսագրություն
Ծնվել է 1853 թվականին, Անկարայի նահանգի Կեսարիայի գավառի կենտրոն Կեսարիա քաղաքում։
Ավարտել է Կեսարիայի պետական վարժարանը։ 1878 թվականին ավարտել է Կ. Պոլսի Կայսերական զինվորական բժշկական վարժարանը։
Եղել է փոքր վիրահատությունների վիրաբույժ, մանկաբարձ և ներքին հիվանդությունների մասնագետ։
1888-1898 թվականներին հատուկ ծառայության («հըզմեթի մախսուսե») մեջ է եղել Բաղ­դա­դում, Մու­սու­լում, Բաս­րայում և դրանց շրջակայքում։
1898 թվականին վերադարձել է Կեսարիա, ամուսնացել և մեկ որդի ու երկու դուստր է ունեցել։
Պաշտոնավարել է Թրակիայի Քրքլարելիի, Չորլուի և Ուզուն քեոփրյուի զինվորական հիվանդանոցներում։ Եղել է Մարմարա-Էրեյլիի զինվորական հիվանդանոցի բժշկապետը։
1912-1913 թվականներին Բալկանյան պա­տե­րազ­մի ժամանակ զինվորական բժիշկ է ծառայել Յանիայում, որտեղ և վիրավորվել է և գերի ընկել։ Պատերազմն ավարտվելուց հետո ազատվել է և Կ. Պոլիս եկել։
1914 թվականին Առաջին աշխարհամարտի ժամանակ կրկին զորակոչվել է օսմանյան բանակ։ 1914-1916 թվականներին եղել է Սելիմիեի զորանոց-հիվանդանոցի բժշկապետը։ 1916 թվականին զորացրվել է և թոշակի անցել գնդապետի (միրալայ-ալբայ) աստիճանով։ Որոշ ժամանակ Կ. Պոլսի Կադըգյուղ թաղամասի քաղաքային բժիշկ է աշխատել։ Եղել է փորձառու բժիշկ և հարգված քաղաքացի։
Մահացել է 1936 թվականին, Կադը գյուղում՝ 83 տարեկանում։ Հուղարկավորությունը կատարվել է զինվորական պատիվներով։
Գրականություն
Շիկահեր Վարդ, Կիսադարեան պատմութիւն թրքահայ բժշկութեան, 1923-1975, Իսթանպուլ, 1975։
Արարատ ռազմավարագիտական կենտրոն
Արարատ ռազմավարագիտական կենտրոն, Հայաստանում գործող գիտահետազոտական կազմակերպություն։ Կենտրոնի ղեկավարն է պատմաբան և քաղաքագետ Արմեն Այվազյանը։
Նպատակներ և խնդիրներ
Ինչպես նշված է կենտրոնի պաշտոնական կայքում, կազմակերպության նպատակներն ու խնդիրները հետևյալն են.
Ծանոթագրություններ
Կատեգորիա:Հայաստանի վերլուծաբանական կենտրոններ
Հայաստանի պետական տնտեսագիտական համալսարանի գրադարան
Հայաստանի պետական տնտեսագիտական համալսարանի գրադարան, համալսարանական գրադարան, որը գտնվում է Երևանի Նալբանդյան 128 հասցեում։ Գրադարանը գործում է Հայաստանի պետական տնտեսագիտական համալսարան ի կազմում ։
Պատմություն
Հայաստանի պետական տնտեսագիտական համալսարանի (ՀՊՏՀ) գրադարանը հիմնադրվել է 1975 թվականի հոկտեմբերին՝ բուհի հիմնադրման հետ միաժամանակ։ Գրադարանի առաջին վարիչը եղել է Դոնարա Փալանջյանը։ 1994 թվականից մինչև 2012 թվականը գրադարանը ղեկավարել է Վեներա Ավալյանը, իսկ 2013 թվականից գրադարանի տնօրենն է՝ Արմինե Հովհաննիսյանը։ Այբբենական և կարգային գրացուցակների ստեղծման աշխատանքները սկսվել են 1976 թվականից։ Երևանի պետական համալսարանից ստացած ոչ հարուստ ֆոնդը (մոտ 40000 միավոր) տարիների ընթացքում համալրվել է դասագրքերով, ուսումնական ձեռնարկներով, գիտական ամսագրերով, ատլասներով, բառարաններով։ 2008 թվականի հունվարին ՀՊՏՀ կենտրոնական մասնաշենքից գրադարանը տեղափոխվել է համալսարանի նորակառույց թիվ 5 մասնաշենք։Գրադարանը ունի Մուշեղ Ադոնցի անվան գիտական և երկու ուսանողական ընթերցասրահներ։2013 թվականի հոկտեմբեր ամսից թվայնացման ժամանակակից տեխնիկայի ձեռք բերման հետ միաժամանակ գրադարանում սկսվել են էլեկտրոնային գրացուցակի ստեղծման և հիմնական ֆոնդի թվայնացման աշխատանքները։ Հայաստանի պետական տնտեսագիտական համալսարանի ՄԱԿ-ի գրականության անկյունը բացվել է 2013 թվականի ապրիլին` ՄԱԿ-ի Հանրային տեղեկատվության վարչության երևանյան գրասենյակի և ՀՊՏՀ միջև կնքված համագործակցության համաձայնագրի շրջանակներում։ Այն տեղակայված է ՀՊՏՀ գրադարանի գիտական ընթերցասրահում։ ՄԱԿ-ի հրատարակությունների մեր ընթերցասրահի ֆոնդում ներառում է բազմալեզու գրականություն և օգտագործվում է ազատ տարածման սկզբունքով։
Ֆոնդ
Գրադարանի հիմնական ֆոնդը ներառում է հայերեն և օտար լեզուներով ուսումնական, մեթոդական ձեռնարկներ, դասագրքեր, ամսագրեր, գիտաժողովների նյութեր, բառարաններ, ատլասներ, ինչպես նաև ՀՊՏՀ-ում գործող մասնագիտական խորհրդում պաշտպանված ատենախոսություններն ու դրանց սեղմագրերը, այլ երկրների բուհերում հայերեն և օտար լեզուներով պաշտպանված սեղմագրերի օրինակները:2013 թվականին կազմվել է գրքային ֆոնդի անձնագիրը։ Գրադարանային ֆոնդերի համալրումն իրականացվում է ինչպես թղթային, այնպես էլ էլեկտրոնային տարբերակներով։ Հազվագյուտ և հնատիպ գրքերի հավաքածուն ընդգրկում է 1885–1914 թվականների հրատարակություններ։ Ֆոնդում առկա ամենահին գիրքը թվագրվում է 1885 թվականին, որը հրատարակվել է Կիևում (Гамбарова П. Къ вопросу о банкахъ краткосрочнаго кредита)։ ՀՊՏՀ գիտական գրադարանի թղթային ֆոնդը կազմում է 193969 միավոր, իսկ թվայնացված գրքերի և էլեկտրոնային ռեսուրսների քանակը էլեկտրոնային գրադարանում կազմում է 669 միավոր։
Գործառույթներ
2013 թվականից, KOHA գրադարանային ծրագրով իրականացվում են ՀՊՏՀ գրադարանի հիմնական ֆոնդի թվայնացման, էլեկտրոնային գրադարանի և էլեկտրոնային գրացուցակի համալրման աշխատանքները։ 2016 թվականից, նույն ծրագրով, ՀՊՏՀ գրադարանը ուսանողադասախոսական անձնակազմի սպասարկումն իրականացնում է  առցանց  եղանակով։ Էլեկտրոնային գրադարանը հասանելի է՝ library.asue.am հասցեով։ 2013-ից մինչ այսօր գրադարանը անդամակցում  է Հայաստանի էլեկտրոնային գրադարանային ասոցիացիային։
2013 թվականին ՀՊՏՀ բակում տեղակայվել է QR գրադարանը։ Նրանում ընդգրկված են շուրջ 200 անուն, ինչպես ուսումնական գրականություն, այնպես էլ ուսումնաօժանդակ մասնագիտական ձեռնարկներ։ Գրադարանի մասին տեղեկատվությունը մեծացնելու նպատակով թողարկվել է հայերեն և անգլերեն տեղեկատվական թերթիկ։ Գրադարանում պարբերաբար կազմակերպվում են առցանց վեբինարներ, տարաբնույթ միջոցառումներ ։ Գրադարանի անձնակազմը մասնակցում է մասնագիտական վերապատրաստումների։ Գրադարանը օգտագործում է իր արտաքին և ներքին շահառուների հետ կապի առցանց միջոցներ, ինչպես նաև էլեկտրոնային գրքի առցանց պատվերի տարբերակը։
ՀՊՏՀ Գիտական գրադարանի զարգացման տեսլական
Դառնալ ժամանակակից տեխնիկական հագեցվածությամբ, տեխնոլոգիաների ինտենսիվ օգտագործմամբ ,նոր բովանդակությամբ և պրոֆեսիոնալ անձնակազմով, սեփական իմիջով լավագույն տեղեկատվական և կրթական հաստատություն։
Սոցիալական հարթակներ
Գրադարանը առկա է նաև սոցիալական հարթակներում՝
Ծանոթագրություններ
Կատեգորիա:Հայաստանի գրադարաններ Կատեգորիա:Երևանի գրադարաններ
Եվրոպայի ամենախոշոր մզկիթների ցանկ
Ստորև ներկայացված ցանկը կազմված է Եվրոպայի և Ասիայի պատմամշակութային և աշխարհագրական բաժանման հիման վրա, համաձայն որի Եվրոպայի հարավարևելյան սահմանը անցնում է Մեծ Կովկասի ջրբաժանով։ Եթե հիմնվենք Եվրոպա և Ասիա աշխարհամասերի ֆիզիկական բաժանման վրա, համաձայն որի Կումա-Մանիչի իջվածքը համարվում է երկու աշխարհամասերը կապող տեղանք, ապա Գրոզնիի և Մախաչկալայի գլխավոր մզկիթները գտնվում են Ասիայում։
Ցանկում ներառված չեն ավերված կամ մասամբ պահպանված մզկիթները, որոնց թվին է դասվում է Սևիլյայի մզկիթը, որի մինարեթը պահպանվել է մինչ օրս և ունի 98 մետր բարձրություն (սկզբնական շրջանում՝ 60 մետր, հետագայում՝ 82 մետր ): Ներկայումս այն կոչվում է Հիրալդա։
Արտաքին հղումներ
Կատեգորիա:Մզկիթներ Կատեգորիա:Իսլամը Եվրոպայում
Օսիպ Ավսիյան
Օսիպ Աբրամի Ավսիյան ՝  նկարիչ, ուսուցիչ, Ռուսաստանի ֆեդերացիայի վաստակավոր գործիչ (22 դեկտեմբերի, 1975), ԽՍՀՄ նկարիչների միության անդամ 1944 թվականից։
Կենսագրություն
Օսիպ Ավսիյանը ծնվել է Պավլոգրադում Եկատերինոսլավի մարզում (այժմ Ուկրաինայի Դնեպրոպետրովսկի մարզում)։ 1999 թվականին ընտանիքը տեղափոխվում է Սիմֆերոպոլ։ Մանկությունը և երիտասարդությունը անցնում է Ղրիմում, Սիմֆորոպոլում, այստեղ Օսիպը սովորում է ակադեմիկ Նիկոլայ Սամոկիշայի նկարչական ստուդիայում, որտեղից դուրս են եկել այնպիսի նկարիչներ, ինչպիսիք են Լ. Մ. Բրունի, Պ. Վ. Միտուրին, Պ. Լվով, Գ. Ֆրենց, Յա. Ա. Բասով և այլք։ 1937 թ. Սամսկիշայի ստուդիայի բազային հիման վրա ստեղծվեց Ղրիմի գեղարվեստի ուսումնարանը։ «Նիկոլայ Սեմյոնովիչի մանկավարժական հնարքները յուրովի էին։ Ես նկատի չունեմ, որ նրա մոտ բացակայում են ինչ-որ համակարգեր կամ սկզբունքներ, այլ դրանց մատուցման ձևն էր ուրիշ։ Ամեն ինչ մատուցվում էր անկաշկանդ, ինձ թվում է, որ նա ձգտում էր պահպանել աշակերտի կյանքի նկատմամբ անմիջական հարաբերությունը»։ (Օ. Ա. Ավսիյան, մարտական հատվածների նկարիչ)։
1936 թ. Օ. Ավսիյանը ընդունվում է Լենինգրադի գեղարվեստի ակադեմիա։ 1930-ական թվականների վերջում Լենինգրադում նա հաճախում է նաև Պ. Ն. Ֆիլոնովի դպրոց։ «Այդ դպրոցում հիմնական անկյունաքարը «կատարվածի սկզբունքն» էր, նա միշտ ձգտում էր ապացուցել, որ այն ինչ նկարի վրա է դա լինի ռեալիստական կամ աբստրակցիոն կտավ պետք է առաջին հերթին հաղորդի նկարչի հոգեկան կերպարանափոխությունը...Հիշատակվում է, որ Պավել Նիկոլաևիչը միշտ մեզ կոչ էր անում, որպեսզի մաքսիմալ օգտագործենք մեր ուժերը։ Դա շատ կարևոր է նրա աշխատանքի մեթոդը հասկանալու համար։ (Օ. Ա. Ավսիյան, «կատարվածի սկզբունք»)։ Ֆիլոնովի դպրոցում ոչ միայն ձգտում էին ձևավորել մշակույթի զարգացման նոր ուղիներ կապված փորձառության, ձևի, նկարի գույնի հետ, այլև միաժամանակ այնտեղ սովորում էին նաև դասական ժառանգություն, ռուսական արխայիկ, ժողովրդական արվեստ։ «Վարպետը և աշակերտը, - ասում էր Ֆիլոնովը, -  իրենց մասնագիտության մեջ պետք է սիրեն այն ինչ լավ է արված և ատեն այն, ինչը վատ է արված»։
Նրա ուսուցումը շարունակվեց Մոսկվայի գեղարվեստական ինստիտուտում, որն այն ժամանակ գլխավորում էր Ի. Է. Գրաբարը։ Այնտեղ տեղի ունեցավ հանդիպում հրաշալի վարպետների հետ։ Վ. Ն. Բակշեևի հետ, ով լավ ճանաչում էր Սուրիկովին, Ռեպինին, Սերովին, Սավրասովին, Նեստերովին, ովքեր սովորում էին Լևիտանի, Ա. Վ. Լենտուլովի, Կ. Կ. Զեֆիրովի և Ն. Է. Ռադլովի հետ։
Սկսած 20-րդ դարի 40-ական թվականներից Օսիպը մասնակցում է շրջանային, մարզային, հանրապետական և համամիութենական ցուցահանդեսներին։ 1944 թվականին Ռուսաստանի նկարիչների միության անդամ է դառնում։ Օսիպ Ավսիյանի աշխատանքները գտնվում են Մոսկվայի Ն. Օստրովսկու թանգարանում, Սիմֆերոպոլի գեղարվեստի թանգարանում, Սիմֆերոպոլի ազգագրական թանգարանում, Սևոստոպոլսի նկարչական պատկերասրահում, Սիմֆերոպոլկու երաժշտական ուսումնարանում, Լվովի պատկերասրահում, Ռիբինսկու պատմա-ճարտարապետական և թանգարան արգելանոցում, Տագանռոգսկու թանգարանում, Կլինում գտնվող Պ. Ի. Չայկովսկու թանգարանում և նաև մասնավոր հավաքածուներում։
Նա թաղված է Մոսկվայի Վոստրյակովսկու գերեզմանատանը։
Դաստիարակչական գործունեություն
Ինստիտուտն ավարտելուց հետո Օսիպ Ավսիյանը դասավանդում էր նկար, գեղանկարչություն և կոմպոզիցիա Ղրիմի Ն. Ս. Սամոկիշի անվան գեղարվեստի ուսումնարանում, Պոդոլսկու գեղարվեստի դպրոցում, Մոսկվայի Ստրոգանովսկու ինստիտուտում ( այժմ ՄԳԽՊԱ Ս. Գ. Ստրոգանովի), Մոսկայի պետական ակադեմիական գեղարվեստի ուսումնարանում, որը կառուցվել էր ի հիշատակ 1905 թվականի (այժմ ՄԳԱԽՈՒ ի հիշատակ 1905 թվականի)։ Նրա հանրաճանաչ աշակերտներից են Դմիտրի Պլավինսկին, Եվգենի Շուկաևան, Միխայիլ Պետրովը և ուրիշներ։ Նրանցից ոմանք հաջողությամբ աշխատում են կինոյում, թատրոնում, հեռուստատեսությունում, մյուսները՝ դիզայնի և գրքային գրաֆիկայում։
Օսիպ Ավսիյանը համարվում է բազմաթիվ հոդվածների հեղինակ «Պատանի նկարիչ», «Նկարիչ» և մի շարք այլ ամսագրերում։ Դեռ 20-րդ դարի 70-ական թվականներին ուսուցիչները իրենց աշխատանքներում օգտագործում էին կոմպոզիցիայի մասին նրա մշակած ծրագիրը, իսկ նրա գիրքը «Բնությունն ու պատկերային նկարչությունը» («Նկարչական արվեստ» հրատարակչություն, Մ., 1985 թ.) ներառված էր ուսումնական պրոցեսի մեջ բոլոր նկարչական հաստատություններում և հայտնի էր մի քանի ուսանողական սերունդների։ Նրա մյուս գիրքը «Կոմպոզիցիան արվեստի ճանապարհին» («Լինոր» հրատարակչություն, Մ., 2004) ներառեց իր մեջ մտահղացումներ, որոնք կուտակվել և փորձարկվել էին գեղարվեստական ու կրթական գործունեության մեջ տասնամյակների ընթացքում։
Նկարազարդում
Նկարիչ Ավսիյանը շատ լուրջ էր վերաբերվում նկարազարդմանը։ Եվ նա այստեղ նույնպես շատ մեծ տեղ է հատկացնում կոմպոզիցիաներին, հաստատելով, որ դա է որոշում նկարված պատկերի իմաստը և, որ կարևոր է նաև էմոցիոնալ տրամադրվածությունը։ Նրա կարծիքով նկարազարդումը պետք է առաջացնի ոչ միայն այն տեսնելու ուղղակի ցանկություն, այլ նաև արտահայտի «մտահղացում, խորը իմաստ, բացահայտի մարդկային հարաբերությունների բարդությունն ու իմաստը, և կատարվածի բնութագիրը պետք է իսկույն հասնի հանդիսատեսին մինչ նա  կտեսնի այդ պատկերում մարդկան դեմքի արտահայտությունը»։ Հեղինակի կարծիքով այդ դեպքում նկարի դրամատիկ լարվածությունը  «կախված է կոմպոզիցիայից, գծերից, լույսի հետքերից և շողքից»։ Ավսիյանը հեղինակ է Ն. Օստրովսկու «Ինչպես է կոփվում պողպատը» վեպի, Ա. Մ. Գորկու «Կայեն և Արտեմ» պատմվածքի, Ա. Պ. Չեխովի «Կաշտանկա» պատմվածքի, Ն. Վ. Գոգոլի «Այն մասին, թե ինչպես Իվան Իվանովիչը վիճեց Իվան Նիկիֆորովիչի հետ» պատմվածքի, Ա. Ս. Պուշկինի պատմվածքների, Ի. Ա. Կոզլովի «Ղրիմի ընդհատակում» գրքի, Է. Կազակևիչի «Աստղ» պատմվածքի, Ն. Վագների «Զոյկայի փեսացուն» պատմվածքի, Պ. Պրոսկուրինի «Տայգայի երգը» պատմվածքների, ռուսական ժողովրդական հեքիաթների, «Նոր դպրոցական գրադարան, արծաթե դար» գրքերի հավաքածույի և նախադպրոցական գրքերի հատորների՝ «Ես սկսում եմ սովորել», «Ես ուզում եմ սովորել», կրթական բառարանների շարքի՝ «Կանադա», «Ամերիկա» «Ավստրալյա» և այլն։
Թանգարանային աշխատանքներ
Օսիպ Ավսիյանի աշխատանքները գտնվում են Մոսկվայի Ն. Օստրովսկու թանգարանում, Սիմֆերոպոլի գեղարվեստի թանգարանում, Սիմֆերոպոլի ազգագրական թանգարանում, Սևոստոպոլսի նկարչական պատկերասրահում, Սիմֆերոպոլկու երաժշտական ուսումնարանում, Լվովի պատկերասրահում,Տագանռոգսկու թանգարանում, Ինգուշեթիայի հանրապետության պետական ազգային գեղարվեստի թանգարան, Կլինում գտնվող Պ. Ի. Չայկովսկու թանգարանում, Ռիբինսկու պատմա-ճարտարապետական և թանգարան արգելանոցում և նաև մասնավոր հավաքածուներում։
Արտաքին հղումներ
Կատեգորիա:Ռուս նկարիչներ Կատեգորիա:ԽՍՀՄ նկարիչների միության անդամներ Կատեգորիա:ՌԽՖՍՀ մշակույթի վաստակավոր գործիչներ Կատեգորիա:Խորհրդային նկարիչներ
Վիլմերինգ
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2094 մարդ, տարածքը՝ 10,30 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 175։
Արտաքին հղումներ
Կատեգորիա:Գերմանիայի բնակավայրեր
Սաբունչի
Սաբունչի Սաբունչի (Sabunçu), քաղաքային բնակավայր Ադրբեջանում, Աբշերոնի թերակղզում, Բաքվի ագլոմերացիայի Սաբունչի շրջանի վարչական կենտրոնը։
Պատմություն
18-րդ դարում Սաբունչի գյուղը, Զաբրատ գյուղի հետ միասին, փոխանցվել է Աշուրբեկով ընտանիքի նախնի՝ Սարդարի ասոր բեյ Աֆշարի տիրապետությանը։. Մինչև 1825 թվականը գյուղը Աբշերոնի հիմնական նավթային արտադրամասերից էր ։ 1880 թվականին կառուցվում է Բաքու–Սաբունչի 26 կիլոմետր երկարությամբ երկաթգիծը՝  արտահանվող նավթը քաղաքային գործարաններ տեղափոխելու համար։ 1900 թ.-ին Սաբունչիում հիմնվել է մեքենաշինական  վարպետության «Բենկենդորֆ» ընկերությունը, որը խորհրդային ժամանակներում վերափոխվել է  «Բաքվի աշխատավորը» մեքենաշինական գործարանի ։ 1926 թվականին  Բաքու–Սաբունչի ավտոմոբիլային ճանապարհով  մեկնարկեց  ԽՍՀՄ–ում  առաջին էլեկտրական գնացքը։
Գյուղի ազգային-համապետական կազմը միատարր էր մինչև XIX դարի երկրորդ կեսը, սակայն նավթային արդյունաբերության արագ զարգացումը ներգրավեց տարբեր ազգությունների և կրոնների մարդկանց։ 1892 թվականին Յոհան Էդելի նախագծի համաձայն, կառուցվել է Եգիպտոսի Ս. Մակարոսի փայտե եկեղեցին։ Այն հետագայում այրվել է։ 1904 թվականին եկեղեցին կրկին վերակառուցվում է, սակայն այս անգամ  քարից։ ⟨1936 թվականին այն ոչնչացվել է բոլշևիկների կողմից⟩։ XIX դարի վերջին Սաբունչիում  եղել է նաև լեռնային հրեաների ժողովարան։  1900-1931 թվականներին Սաբունչիում գործում էր իրանական «Թամադոն» դպրոցը և իրանական հյուպատոսարանը։
Բնակչություն
1893 թվականի վիճակագրության համաձայն Սաբունչիում բնակվում էր 814 մարդ։ Նրանք բոլորը  թաթեր էին ։
Բնակչությունը 1975 թվականին կազմել է 25,700 մարդ,  իսկ  2008 թվականին `22100 մարդ ։
Յոթնտերևուկ
Յոթնտերևուկ (Potentílla erécta), վարդազգիների ընտանիքից է։ Բազմամյա խոտաբույս է, կարճ կոճղարմատով, որտեղից աճում են բազմաթիվ հավելյալ արմատներ։ Ծաղիկներն ունեն չորս դեղին թերթիկներ, ծաղկում են հունիս - սեպտեմբեր ամիսներին, պտուղները գորշագույն են և հիշեցնում են կնճռոտած ընկույզիկներ։ Յոթնտերևուկը հանդիպում է անտառային գոտիներում և անտառատափաստանային վայրերում։ Աճում է ավազոտ և տորֆոտ հողերում։ Բուժական նպատակով օգտագործվում են հատկապես տորֆային ճահիճներից հավաքած յոթնտերևուկներ։ Բուժական նշանակություն ունի բույսի կոճղարմատը։ Այն կարելի է հավաքել բույսի ծաղկման շրջանում։ Բահով հանված կոճղարմատներից, ձեռքով թափահարելով, հեռացվում են հողի մնացորդները և չորացվում բացօթյա կամ քամահարվող տեղում և չորանոցներում։
Քիմիական կազմը
Պարունակում է դաբաղող նյութեր (որոնք ապահովում են բույսի հիմնական բուժական ազդեցությունը), եթերայուղ, ֆլավոնոիդներ, թթուներ, գլիկոզիդ, մոմ, խեժ։
Բուժական ազդեցությունը
Ունի դաբաղող, հակաբորբոքային, հյուսվածքների վերականգնումը խթանող ազդեցություններ։ Յոթնտերևուկի կոճղարմատի եփուկը կիրառվում է Էնտերիդների, էնտերոկոլիտների, լուծով ընթացող տարբեր [հիվանդությունների, բերանի և կոկորդի ողողումների, այրվածքների, էկզեմաների, թութքի, մաշկի բորբոքային հիվանդությունների դեպքում։
Աղբյուր
Կատեգորիա:Դեղաբույսեր Կատեգորիա:Մեղրատու բույսեր Կատեգորիա:Ինսեկտիցիդներ